Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 1996. évi LVII. törvény (Tptv.) 36/A. §-a alapján vizsgálatot kezdett a mobiltelefon szolgáltatás ágazatban. A GVH a
Paragraph Index: 1050

4. A biztos hivatalának mûködése Lenyûgözõnek találtuk, hogy a biztos és munkatársai milyen mélységben ismerik és látják át az adatvédelem kérdéseit. Tisztelettel adózunk az elõtt is, hogy milyen komolyan veszik munkájukat, és milyen óriási eredményeket értek el eddig a rendelkezésükre álló eszközök korlátozott volta ellenére. Bár elkerülhetetlen, hogy más-más felügyeleti hatóságok valamelyest különbözõen értelmezzék és alkalmazzák az adatvédelmi törvényt, a magunk részérõl nem tapasztaltunk igazán jelentõs eltérést a magyarországi és az EU tagállamokban bevett megközelítés között. Ezzel együtt azonosítottunk néhány olyan területet, ahol – a megfelelõ források megléte esetén – a biztos fontolóra vehetné a hivatal mûködésének kiszélesítését. Ezek a területek a következõk: Több helyszíni vizsgálatot lehetne tartani az adatkezelõk telephelyén. Ez nemcsak növelné az adatvédelem jelentõségének ismertségi szintjét és ösztönözné a jogkövetõ magatartást az adatkezelõk körében, hanem a biztos munkatársainak gyakorlati ismereteit, tapasztalatait is bõvítené az adatkezelõi tevékenységek vonatkozásában. Érdemes erõsíteni a kapcsolatokat a nagy szervezetek adatvédelmi felelõseivel. Mint azt megtudtuk, Magyarországon immár számos nagy adatkezelõ léptetett életbe adatvédelmi rendszereket; az ilyen kezdeményezéseket a biztos hivatalának is bátorítania, támogatnia kell. Indokoltnak találnánk magasabb arányú részvételt a nemzetközi adatvédelmi szakmai közösségben, nemcsak a biztos, hanem az adott szakterületen jártas munkatársak részérõl is. Erre az igény – különösen a csatlakozást követõen – várhatóan jelentõsen növekedni fog, az üzleti világ gyorsuló globalizációja pedig azt jelenti, hogy az adatvédelem egyre kevésbé lesz elképzelhetõ a nemzeti határok korlátai között. Fontosnak tartjuk, hogy a biztos hivatala okulhasson az európai és az Európán túli adatvédelem vívmányaiból, illetve – és ez legalább annyira kiemelendõ – maga is hozzájárulhasson ezekhez az eredményekhez. Ez pedig olyan terület, ahol esetleg a TAIEX segítségnyújtására is lehet számítani. Fejleszteni kell a készséget azon politikai és technológiai változások követésére, melyek hatással lehetnek a hivatal munkájára. A jobb hatékonyság elérése érdekében a biztos hivatalának fel kell tudnia ismerni a mûködését érintõ külsõ fejleményeket, és azokra aktívan, nem pedig passzívan célszerû reagálnia. Tapasztalataink szerint az adatvédelmi nyilvántartásba való bejelentkezés területe különösen nagy figyelmet érdemel. A nyilvántartásban már közel 30 000 adatkezelés szerepel. A biztos saját becslése szerint az állami hivatalok és szervezetek több mint 90%-a jelentkezett be, ugyanakkor a magánszektor mindössze 50%-ban tett eleget ezen kötelezettségének. Ez nemcsak a nyilvántartás hiányossága miatt sajnálatos, hanem mert azt jelzi, hogy sok magánvállalkozásnak nincs, vagy csak alig van tudomása saját, szélesebb értelemben vett adatvédelmi felelõsségérõl. A ellenére mindenki egyetértett abban, hogy a bejelentkezés kérdését a továbbiakban megkülönböztetett figyelemmel kell kezelni, szükség szerint új kezdeményezéseknek is helyet adva ezen a területen.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes